***Приложение № 1.1***

**ТЕХНИЧЕСКА СПЕЦИФИКАЦИЯ**

**на обществена поръчка по реда на глава осма „а” от ЗОП с предмет:**

**„Поддръжка на парковото пространство на сградата на МВнР-ЦУ, сградата на ул. „Алфред Нобел” №2, Резиденция №14 на ул. „21 век” №69 и дом № 8 в Резиденция „Бояна” и доставка на разсад, букети и венци от цветя за протоколни мероприятия”**

**по Обособена позиция № 1:**

**„Услуги по озеленяване”**

**Изисквания**

1. Поръчката по Обособена позиция № 1 трябва да включва **поддържане на тревните площи** с необходимите за целта помощни средства и материали.

**Поддържане на тревните площи – същност:**

В зависимост от интензивността на поддържане зелените площи на територията на дворните пространства на трите сгради, поддръжката се разпределя в **следните четири категории:**

***І категория – представително поддържане*** /*ежедневно*/ **–** включва площите пред официалните входове на МВнР. Аранжиране и поддръжка на каменните саксии със сезонни цветя за периода от 1 май до 30 септември.

***ІІ категория – оптимално поддържане*** /*три пъти седмично*/ **–** включва площите южно от сградата на МВнР от страната на „Цариградско шосе”.

***ІІІ категория – средно поддържане*** /*два пъти седмично*/ **–** включва площите северно от сградата на МВнР в съседство със зала „Универсиада”.

***ІV категория – частично поддържане*** /*един път седмично*/ **–** включва площите западно от сградата на МВнР и останалите, необхванати по – горе площи, а също така и площите (зелени площи, асфалтови алеи, тротоари, плочници и др.) в дворните пространства на сградите на ул. „Алфред Нобел” №2, Резиденция №14 на ул. „21 век” №69 и Дом №8 в Резиденция „Бояна”.

**2.** Дейности, свързани с поддържането на тревните площи, цветя, храсти и дървета:

### *Поддръжка на тревни площи:*

* Косене;
* Подхранване на почвата;
* Поливане.

### *Поддръжка на растенията:*

* Окопаване и прекопаване;
* Плевене;
* Резитба;
* Подхранване;
* Поливане;
* Защита от болести и вредители;
* Подготовка за зимен и летен сезон;
* Засаждане на сезонна растителност;
* Почистване на зелената площ от есенни листа;
* Торене на почвата и подхранване, съобразени със специфичните нужди на отделните растителни видове;
* Третиране с препарати за защита на декоративните растения;
* Подрязване и оформяне на короните на дървета, храсти и живи плетове.
  + 1. **Поддръжката** трябва да се осъществи от опитни и квалифицирани специалисти, които да извършат дейностите по обособената позиция за оптимално кратко време и при гарантирано качество на изпълнение. Дейностите по обособената позиция с изключение на т. 8 от Таблицата, ще се извършват седмично съгласно т. 1 от настоящата Техническа спецификация и по заявка подадена по имейл адрес и/или факс от страна на Възложителя и след завършване на всички работи ще се подписва окончателен приемо-предавателен протокол без рекламации и забележки. В заявката ще бъде отразено мястото и вида на заявената от Възложителя дейност съгласно т. 1. Хигиенизирането по т. 8 от Таблицата на зелените площи, плочници, асфалтови алеи и други, събирането на отпадъците и метенето ще бъде ежедневно.
    2. За изпълнение на поръчката по oбособената позиция участниците следва да разполагат с техническото оборудване, с което да изпълняват предмета на поръчката, като минималното изискване за техника и инструменти е:

-Инструмент за изнасяне на дървесни отпадъци;

-Храсторез и електрическа ножица за оформяне на храсти;

-Градински маркучи-минимум три комплекта х 50 метра с

приспособления за разпръскване на водата и поливане;

-Градински инструменти за поддържане на декоративни

кътове/в това число тример, сенокосачка, лопати и мотики/.

***Забележки:***

1. *В посочените квадратури от Таблица №1 са включени поддръжката и озеленяването на прилежащите площи пред двата основни входа (пространството пред охранителните пунктове с външните бариери) на сградата на МВнР, дворните пространства на* *сградите на ул. „Алфред Нобел” №2, Резиденция №14 на ул. „21 век” №69 и дом № 8 в Резиденция „Бояна”. Транспортните разходи за: извозване на отпадъци, окосена трева, листна маса и други; доставка на химикали за растителна защита, хербициди, торове и други консумативи да са за сметка на Изпълнителя;*
2. *Всички единични цени следва да са различни от 0,00 лв. и да са закръглени до втория знак след десетичната запетая.*

**ТАБЛИЦА №1**

|  |  |  |  |
| --- | --- | --- | --- |
| **№** | **Видове дейности** | **мярка** | **кол-во по специфи-кация** |
| **1** | Дървета над 10 години - оформяне короната и изнасяне на отпадъци | брой | 240 |
| **2** | Дървета до 10 години - оформяне короната и изнасяне на отпадъци | брой | 210 |
| **3** | Подрязване и оформяне на единични храсти | брой | 215 |
| **4** | Подрязване и оформяне на масиви от храсти | кв.м. | 860 |
| **5** | Обслужване на тревните площи - поливане, косене /механизирано и ръчно/ със съответна периодичност, корекции с добавка на семена, изнасяне на отпадъци | кв.м. |  |
| **5.1** | Поливане | кв.м. | 9950 |
| **5.2** | Косене | кв.м. | 9950 |
| **5.3** | Подсяване | кв.м. | 9950 |
| **5.4** | изнасяне на отпадъци | кв.м. | 9950 |
| **6** | Поддържане на декоративни и цветни кътове | кв.м. | 577 |
| **7** | Третиране на площадки с хербицид и ръчно почистване на плочниците от прораснала растителност /тесане/ | кв.м. | 830 |
| **8** | Ежедневно хигиенизиране на зелени площи, плочници, асфалтови алеи и др.; събиране на отпадъци и метене | месечно | цялото дворно простр. |
| **9** | Зазимяване и отзимяване на рози | брой | 100 |
| **10** | Резитба на рози | брой | 100 |
| **11** | Прекопаване на рози и растителна защита | брой | 100 |
| **12** | Поливане на рози | брой | 100 |
| **13** | Поддръжка на жив плет от чимшир - окопаване, подрязване, оформяне и др. | лин. метри | 70 |
| **14** | Събиране на опадали листа от зелените площи | кв.м. | 9950 |
| **15** | Засаждане, аранжиране и поддръжка на сезонни цветя /цена само за труд/ | брой | 2500 |
| **16** | Обслужване на декоративни стайни многогодишни растения в керамични и мраморни кашпи, включително и растителна защита. | брой | 110 |
| **17** | Обслужване на декоративни растения в циментови кашпи, разположени извън сградата, включително и растителна защита | брой | 230 |
| **18** | Поддръжка дворното пространство в сградата на ул. „Алфред Нобел” № 2 | кв.м. | 250 |
| **19** | Поддръжка дворното пространство на Резиденция №14 на ул. „21 век” № 69 | кв.м. | 500 |
| **20** | Поддръжка дворното пространство на Дом № 8 в Резиденция „Бояна” | кв.м. | 1500 |